**חוזר מס' :**

**ירושלים, ‏ט"ו סיון, תשפ"ב**

**‏‏14 יוני, 2022**

**אל: מנהלי בתי החולים הכלליים**

**מנהלי האגפים הרפואיים - קופות החולים**

**הנדון: מתנדבי השירות הלאומי / אזרחי כמסייעים לרופאים - הגדרת תפקיד**

**סימוכין: חוזרנו מס' 24/2013 מיום: 24.7.2013**

**הננו להביא בזאת לידיעתכם חוזר מעודכן בנושא שבנדון המחליף ומבטל את חוזרנו שבסימוכין. החוזר מרחיב את אתרי פעילות מסייעי הרופא לכלל בתי החולים.**

1. **כללי:**

**ועדה מקצועית במשרד הבריאות המליצה על שילוב מתנדבי השירות הלאומי / אזרחי בתפקידי סיוע לרופאים בתפקידיהם הלא רפואיים (להלן : מתנדב)**

**2. מטרה:**

**הגדרת תפקיד מסייעים לרופאים במחלקות בתי החולים ובמרפאות, חובת הכשרתם, כפיפותם והבקרה הנדרשת על תפקודם.**

**3. אחריות:**

**האחריות ליישום הנחיות חוזר זה חלה על מנהלי המוסדות הרפואיים.**

**4. הגדרה:**

**"מתנדב שירות לאומי/אזרחי" – מתנדבי השירות לעניין תפקיד זה, כפי שקבע חוק שירות לאומי ותקנות ביטוח לאומי בנושא מתנדבים. שהוא בין השאר אזרח ישראל, בוגר, מעל גיל 18, בעל ידע בסיסי בשפה העברית ובשפה האנגלית, אשר השלים 12 שנות לימוד והצהיר על כוונתו להתנדב לתקופה של שנתיים מכניסתו לתפקיד.**

**5. הכשרת מתנדבים לסיוע לרופאים מתמחים:**

**5.1 כל מתנדב אשר מיועד לשמש בתפקיד של מסייע לרופא, יעבור הכשרה יעודית לתפקיד, אשר תכלול בעיקר את התחומים הבאים:**

**5.1.1 היכרות עם נהלים בסיסיים בתחומי בטיחות העבודה במוסד רפואי, חיסיון מידע רפואי, מניעת זיהומים וחוק זכויות החולה;**

**5.1.2 הכרת סביבת העבודה, שגרת העבודה, מיומנויות תקשורת ומחשב בסיסיות, והרשומה הרפואית;**

**5.1.3 קורס עזרה ראשונה קצר;**

**5.1.4 קורס שאיבת דם ורידי, בהתאם לחוזרנו מס': 16/2021 מיום: 13.12.21;**

**5.1.5 השתלמות לביצוע בדיקת א.ק.ג. ולקיחת מדדים ביומטרים כגון: לחץ דם, דופק, משקל וכדומה.**

**5.2 ההכשרות הנדרשות ינתנו על ידי גוף מוכר שיזכה במכרז ומימונם יהיה ע"י משרד הבריאות ובית החולים הקולט.**

**5.3 השלמת ההכשרה תהווה תנאי לתחילת עבודתו של המתנדב במוסד הרפואי.**

**5.4 מנהל המוסד הרפואי יאשר בכתב כי המתנדב השלים את כל ההדרכות וההכשרות הנדרשות.**

**5.5. מנהל המוסד הרפואי יוודא כי טרם קליטתו, המתנדב יהיה מחוסן בהתאם לחוזר המנהל הכללי בנושא. מתנדב יוגדר כ"עובד בריאות" לצורך עניין זה.**

**6. תחומי האחריות ועבודה של מתנדב המסייע לרופא מתמחה:**

**6.1 יעבוד ביחידה רפואית אחת, בכפיפות, בנוכחות ותחת האחריות המלאה של רופא, אשר יקבע את סדר יומו.**

**6.3 מחויב בהוראת רופא לביצוע מטלותיו.**

**6.4 יהיה רשאי עפ"י הנחיית הרופא לעסוק בין השאר ב:**

**6.4.1 סיוע לצוות הרפואי בכל הנדרש תחת הנחייתם, אחריותם ובקרתם;**

**6.4.2 הכנה והפקת מסמכים לרשומה הרפואית על פי דרישתו ובחתימתו של הרופא, הקלדת מכתבים, נתונים וכדו', תיאום עבודת הצוות כמזכיר רפואי כולל תיאום תורים, ישיבות, פגישות, תיאום רשימת תורנים והעברת דיווחים מנהליים עפ"י המתבקש;**

**6.4.3 שאיבות דם ורידי, למעט לצורך סוג והצלבה, ובתנאי שעבר הכשרה מתאימה ע"פ הנדרש בחוזרנו מס' 16/2021 מיום: 13.12.21;**

**6.4.4 ביצוע בדיקות א.ק.ג, ובתנאי שפלט הבדיקה יגיע באופן מיידי לפיענוח רופא;**

**6.4.5 לקיחת מדדים ביומטרים ותיעודם, בהתאם להנחיית רופא / אחות;**

**6.4.6 איסוף והעברת המידע הרפואי, בדיקות מעבדה ותוצאותיהן בתוך היחידה ומחוצה לה.**

**6.4.7. קליטה, רישום, סימון והכנת דגימות מעבדה לשינוע למעבדה.**

**7. בקרה מקצועית:**

**7.1 בכל מחלקה ימונה רופא שיהיה אחראי על עבודת המתנדב. הרופא האחראי ידווח בכתב למנהל המחלקה / יחידה, על תפקודו, באופן עיתי (לפחות כל 6 חודשים) ולגבי אירועים חריגים לפי נהלי המוסד.**

**7.2 המנהל הרפואי של המוסד או מי מטעמו, ובאמצעות רכז/ת מתנדבי השירות הלאומי, יבקר את הפעילות המקצועית והשוטפת של המתנדבים.**

**7.3 המנהל הרפואי של המוסד, או מי מטעמו, יערוך בקרות מתועדות על עבודת המתנדב במוסד בכדי להבטיח כי הוא עומד בדרישות חוזר זה, עפ"י חוק זכויות החולה ונהלי האיכות ובטיחות של משרד הבריאות והמוסד בו הוא עובד.**

**נהלימהתחולה: מיידית - עם פרסום חוזר זה.**

**הואילו להעביר תוכן חוזר זה לידיעת כל הנוגעים בדבר במוסדכם.**

**ב ב ר כ ה,**

**ד"ר הגר מזרחי**

**ראש חטיבת הרפואה**

**העתק : המנהל הכללי**

**המשנה למנהל הכללי**

**הנהלה מורחבת**

**מנהלי קופות החולים**

**קרפ"ר – צ.ה.ל**

**קרפ"ר – שרות בתי הסוהר**

**קרפ"ר – משטרת ישראל**

**רכז הבריאות, אגף תקציבים – משרד הבריאות**

**יו"ר ההסתדרות הרפואית**

**יו"ר ההסתדרות האחיות**

**יו"ר מועצה מדעית – ההסתדרות הרפואית**

**מנכ"ל החברה לניהול סיכונים ברפואה**

**בית הספרים הלאומי והאוניברסיטאי**

**ארכיון המדינה**

**מנכ"ל חברת ענבל**

**סימוכין :** **783435622**

[אתר האינטרנט בו מפורסמים חוזרי חטיבת הרפואה וחוזרי מנכ"ל](http://www.health.gov.il)